Helsinki, Tampere ja Turku ovat jatkossa Suomen ainoat kasvukeskukset-ydinkeskustojen ulkopuolella näivettymistä | KD-Lehti
Seuraava ”Nyt seurataan sosiaali- ja terveysvaliokunnan ovea, miltä se näyttää” Edellinen Östman muistutti eduskuntaa antisemitismin noususta: ”Ei pidä kuvitella, että aika olisi nyt toinen”
Helsinki, Tampere ja Turku ovat jatkossa Suomen ainoat kasvukeskukset-ydinkeskustojen ulkopuolella näivettymistä
22.2.2019 klo 10:35 Politiikka Samuli Rissanen
Selkeää väestönkasvua nähdään jatkossa Helsingin lisäksi vain Tampereen ja Turun seuduilla.
Ajankohtainen alueellinen väestöennuste kertoo, että pääkaupunkiseudun väestö kasvaa 270 000 asukkaalla vuoteen 2040. Samaan aikaan koko maan kasvu jää vajaaseen 90 000:een eli pääkaupunkiseudun ulkopuolisen Suomen väki vähenee 180 000 asukkaalla.
Suomen väestö keskittyy seuraavien 20 vuoden aikana entistä voimakkaammin kasvukolmioon Helsinki–Tampere–Turku.
Aluekehittämisen konsulttitoimisto MDI:n tekemä ennuste kertoo, että selkeää väestönkasvua nähdään vuosina 2017–2040 vain näillä kolmella kaupunkiseudulla.
Ennusteen mukaan pääkaupunkiseudun väestö kasvaa 270 000 asukkaalla vuoteen 2040. Kun koko Suomen väestön ennustetaan kasvavan vain 90 000 asukkaalla, merkitsee se sitä, että pääkaupunkiseudun ulkopuolisen maan väki vähenee 180 000 asukkaalla.
Tarkasteltujen 10 kaupunkiseudun työikäisten määrä kasvaa yhteensä noin 160 000 hengellä ja vähenee muualla maassa noin 250 000 hengellä. Myös työikäisten kasvu keskittyy kasvukolmioon Helsingin, Tampereen ja Turun seuduille.
Ihmiset muuttavat odotettuakin enemmän kaupunkien keskustoihin jopa niin, että ydinkeskustojen ulkopuolella nähdään alueiden supistumista.
Maltillista kasvua ennuste osoittaa vielä Oulun ja Jyväskylän seuduille ja pientä Kuopioon, mutta niissäkin väestönkasvu kääntyy laskuun 2030-luvun puolivälissä.
Merkittävää on se, että keskuskaupunkien ympärillä väestön kasvukehä ulottuu enää vain yksittäisiin kehyskuntiin koko seudun sijaan
Kaupunkiseutujen sisälläkin tapahtuu eriytymistä: Keskuskaupunkien ympärillä väestön kasvukehä ulottuu enää vain yksittäisiin kehyskuntiin koko seudun sijaan.
Ihmiset muuttavat siis odotettuakin enemmän kaupunkien keskustoihin jopa niin, että ydinkeskustojen ulkopuolella nähdään alueiden supistumista.
MDI teki ennusteen Hypon, Kuntarahoituksen, Raklin sekä ympäristöministeriön tilauksesta.